CELEX: E2015P0027
Language: mt
Date: 2015-10-30 00:00:00
Title: Talba għal Opinjoni Konsultattiva tal-Qorti tal-EFTA mill-Beschwerdekommission der Finanzmarktaufsicht datata t-30 ta’ Ottubru 2015 fil-kawża A kontra Finanzmarktaufsicht (FMA) (Il-Kawża E-27/15)

22.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 480/7
            
         Talba għal Opinjoni Konsultattiva tal-Qorti tal-EFTA mill-Beschwerdekommission der Finanzmarktaufsicht datata t-30 ta’ Ottubru 2015 fil-kawża A kontra Finanzmarktaufsicht (FMA)
   (Il-Kawża E-27/15)
   (2016/C 480/09)
   Permezz ta’ ittra datata t-30 ta’ Ottubru 2015 saret talba lill-Qorti tal-EFTA mill-Beschwerdekommission der Finanzmarktaufsicht, (Bord tal-Appelli tal-Awtorità tas-Suq Finanzjarju), li waslet għand ir-Reġistru tal-Qorti fis-16 ta’ Novembru 2015, għal Opinjoni Konsultattiva fil-każ A vs Finanzmarktaufsicht (FMA) dwar il-mistoqsijiet li ġejjin:
   
               1.
            
            
               Id-Direttiva 2005/60/KE tal-Parlament Ewropew u tal-Kunsill tas-26 ta’ Ottubru 2005 dwar il-prevenzjoni tal-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu għandha tiġi interpretata li “fornituri ta’ servizzi lil trusts u kumpaniji”, fi ħdan it-tifsira tal-Artikolu 2(1)(3)(c) u punt (7)(b) tal-Artikolu 3 ta’ din id-Direttiva, huma soġġetti għall-obbligu li jakkwistaw informazzjoni dwar l-għan u n-natura intiża tar-relazzjoni kummerċjali kif speċifikat fl-Artikolu 8(1)(c) u l-Artikolu 9(6) tad-Direttiva skont il-leġiżlazzjoni tal-Istat Membru li fih huma stabbiliti biss (in welchem [der Dienstleister für Trusts und Gesellschaften] seinen rechtlichen Sitz hat)?
            
         
               2.
            
            
               Jekk tingħata risposta negattiva għall-Mistoqsija 1: Liema kriterji għandhom jintużaw biex jiġi ddeterminat jekk “fornituri ta’ servizzi lil trusts u kumpaniji” humiex obbligati li jakkwistaw informazzjoni dwar l-għan u n-natura intiża tar-relazzjoni kummerċjali kif speċifikat fl-Artikolu 8(1)(c) u l-Artikolu 9(6) tad-Direttiva skont il-leġiżlazzjoni ta’ Stat Membru ieħor?
            
         
               3.
            
            
               It-tweġibiet għall-Mistoqsijiet 1 u 2 japplikaw ukoll meta l-kumpanija li għaliha huma pprovduti servizzi amministrattivi hija kumpanija mhux inkorporata fi Stat Membru?